Hirvo Surva (2. juuli 1963) on koorimuusika sünonüüm.
Eesti Kooriühingu esimehena ja EMTA professorina on ta aastaid edendanud meie koorimuusikaliikumist, pühendanud oma jõu laulupeoliikumisse, koorijuhi ameti edasikestvusesse, samuti poiste- ja meeskooride arendamisse.
Hirvo Surva oli 16-aastane, kui läks esmakordselt dirigendina laulupeole ning ta on olnud laulupidude kunstiline juht mitmeid kordi.
Aastast 2006 EMTA-s õppejõuna töötav Hirvo Surva on ise õppinud Silvia Melliku ja Ants Üleoja kooridirigeerimisklassis.
Hirvo Surva on pühendunud muusikakunsti teenimisele.
Ta juhatab mitmeid kollektiive ning sünnipäevakontserdil esinesid Rahvusooper Estonia poistekoori koorid ja ansamblid, ERRi segakoor ja Tallinki Naiskoor.
Üllatusesinejad olid kontserdil EMTA segakoor ning Hirvo Surva õpilastest moodustatud koor, mida juhatas sel kevadel 90ndat sünnipäeva tähistanud Silvia Mellik.
Kontserdil olid kaastegevad organist Ene Salumäe, pianist Andres Lemba ning löökpillidel Riivo Jõgi. Dirigent Hirvo Surva.
Õnnitluskõnedega astusid üles kultuuriministeeriumi muusikanõunik Ivo Lille, Tallinna linnapea Mihhail Kõlvart, EMTA rektor Ivari Ilja, RO Estonia kunstiline juht Arvo Volmer, Eesti Kooriühingu juhatuse liige Heli Jürgenson ja Eesti Laulu- ja Tantsupeo SA juht Margus Toomla.
Õhtujuht oli Valter Soosalu.
Kontserdil kõlas Eesti muusika, teosed pühendas Hirvo oma õpetajatele, perele ja lapsepõlvekodule.
Saates kõlab:
- Uno Loop – "Isad ja pojad"
Rahvusooper Estonia poistekoor, ettevalmistuskoorid Jukud ja Juhanid ja noormeestekoor
- Jaak Lutsoja – "Väiksed käed"
Rahvusooper Estonia poistekoor, solist Alfons Väljamäe, akordionil Jaak Lutsoja
- Andres Lemba – "Ubi Caritas"
Rahvusooper Estonia poistekoor
- René Eespere – "Kaks jubilatsiooni. Ave Mater. Ave Pater"
Rahvusooper Estonia poistekoor, solist Arete Kerge, orelil Ene Salumäe
- Rasmus Puur / Veiko Tubin – "Oma koore all oleme haprad"
Rahvusooper Estonia poistekoori noormeestekoor
- Raimond Valgre – "Õige valik"
Rahvusooper Estonia poistekoori noormeestekoor, klaveril Andres Lemba
- Mart Saar – "Mets kohiseb"
EMTA segakoor, dirigent Kaur Pennert
- Eduard Oja – "Kangakudumise laul"
EMTA segakoor, dirigent Kristin Pintson
- Gustav Ernesaks / Anna Haava – "Kõige ilusam luule"
Eesti Rahvusringhäälingu segakoor
- Mari Amor / Artur Adson – "Esä taivan"
Eesti Rahvusringhäälingu segakoor
- Mart Saar / rahvaluule – "Laulu eestvõtja"
Tallinki naiskoor
- Andres Lemba / Marie Heiberg – "Ma tahaksin"
Tallinki naiskoor, klaveril Andres Lemba
- Konstantin Türnpu / Villem Grünthal-Ridala – "Luiged"
Hirvo Surva kooride vilistlastest moodustunud vilistlaskoor
- Konstantin Türnpu / Lydia Koidula – "Meil aiaäärne tänavas"
Hirvo Surva kooride vilistlastest moodustunud vilistlaskoor
- Veljo Tormis / Kristjan Jaak Peterson – "Laulja"
Hirvo Surva kooride vilistlastest moodustunud vilistlaskoor, orelil Ene Salumäe, löökpillidel Riivo Jõgi ja Andres Lemba
- Tuudur Vettik / Kersti Merilaas – Nokturn
Hirvo Surva õpilaste koor, dirigent Silvia Mellik
- Rudolf Tobias / piiblitekst – "Eks teie tea"
Ühendkoor, orelil Ene Salumäe
- Mart Saar / rahvaluule – "Mis need ohjad meida hoidvad"
Ühendkoor
Salvestus on tehtud Estonia kontserdisaalis 6. juunil 2023.
Helirežissöör Ats Treimaa, saate toimetaja Marge-Ly Rookäär.
Hirvo Surva juubelikontsert on eetris reedel, 9. juunil kell 19.
- Video kontserdi viimasele teosele on koorimuusikasaate "Luukamber" sotsiaalmeedia lehel:
https://www.facebook.com/profile.php?id=100068672825784
- Kuula ka teisi kontserte:
https://klassikaraadio.err.ee/1608993524/kontserdisaalis-urr-38-dyce-ii